大英百科者，百科全書也。主纂者十九，而所與博士，計有四千耳。所收廣博，有識之士，多欲閱之。一七六八年，始成於愛丁堡，爾後屢新之，迄今十有五版耳。數百年間，莫之能敵，天下言百科者，必先大英，故得利甚豐。然近世十數年，互聯網興，微軟百科、維基大典繼起，索文益便，所費益微，大英相形見絀，亟圖革新，出光碟版，復置網上，以便眾人，然勝負未可知也。